Source: http://tehotenstvo.rodinka.sk/prirucka-pre-rodica/ii-peniaze-pre-rodicov/prehlad-penaznych-davok-pre-rodica/
Timestamp: 2013-06-19 13:06:17+00:00
Document Index: 5260471

Matched Legal Cases: ['§ 1', '§ 1', '§ 1', '§ 1', '§ 1', '§ 1']

Príručka pre rodiča > Peniaze pre rodičov > Prehľad peňažných dávok pre rodiča
01.01.2013verzia pre tlačPrehľad peňažných dávok pre rodičaAutor: Mgr. Kristína KováčikováAktualizované k 1.1.2013
Rodičom môžu v súvislosti s narodením dieťaťa a starostlivosťou oň patriť rôzne štátne sociálne dávky, dávky nemocenského poistenia, či daňové zvýhodnenia. Za rodiča môže tiež platiť poistné na sociálne poistenia a zdravotné poistenie štát. Niektoré „rodičovské“ dávky sú jednorazové - budú vyplatené iba raz a dosť. Iné môžu byť vyplácané opakovane, v mesačných intervaloch, prípadne raz do roka. Ktoré to sú? Kto ich vypláca? V akej sume? Komu? Za akých podmienok?
Začneme jednorazovými dávkami:príspevok pri narodení dieťaťapríplatok k príspevku pri narodení dieťaťaPríspevok pri narodení dieťaťa (151,37 eur) Je to štátna sociálna dávka, ktorou štát jednorazovo prispieva na pokrytie výdavkov spojených so zabezpečením nevyhnutných potrieb novorodenca. Poskytuje sa v sume 151,37 eur na každé dieťa. Ak sa súčasne narodili dve deti alebo viac detí a dve z nich sa dožili aspoň 28 dní, zvyšuje sa príspevok o jednu polovicu na každé dieťa, ktoré sa dožilo aspoň 28 dní. Vypláca ho Úrad práce, sociálnych vecí a rodiny. Viac...
Príplatok k príspevku pri narodení dieťaťa (678,49 eur)
Je to štátna sociálna dávka, ktorou štát jednorazovo pripláca na zvýšené výdavky spojené so zabezpečením nevyhnutných potrieb dieťaťa, ktoré sa matke narodilo ako prvé dieťa, druhé dieťa alebo tretie dieťa, a ktoré sa dožilo aspoň 28 dní (§ 1 ods. 3 zákona č. 235/1998 Z. z.). Osobitnou podmienkou je preukázanie skutočnosti, že oprávnená osoba sa zúčastňovala počas tehotenstva preventívnych prehliadok u gynekológa. Poskytuje sa v sume 678,49 eur. Vypláca ho Úrad práce, sociálnych vecí a rodiny. Viac...
Pokračujeme dávkami, ktoré môže rodič dostať viackrát.prídavok na dieťapríplatok k prídavku na dieťarodičovský príspevokpríspevok na starostlivosť o dieťapríspevok rodičom viacerčiatPrídavok na dieťa Je to štátna sociálna dávka, ktorou štát mesačne prispieva oprávnenej osobe na výchovu a výživu nezaopatreného dieťaťa (§ 1 ods. 2 zákona č. 600/2003 Z. z.) v sume 23,10 eur,spravidla dovtedy kým dieťa spĺňa definíciu nezaopatreného dieťaťa alebo nezabudne dodať úradom potvrdenie o návšteve školy. Vypláca ho Úrad práce, sociálnych vecí a rodiny. Viac... Príplatok k prídavku na dieťa Je to štátna sociálna dávka, ktorou štát mesačne pripláca oprávnenej osobe na výchovu a výživu nezaopatreného dieťaťa, na ktoré nemožno uplatniť daňový bonus (§ 1 ods. 3 zákona č. 600/2003 Z. z.), a to v sume 10,83 eur. Vypláca ho Úrad práce, sociálnych vecí a rodiny. Viac... Rodičovský príspevok Je to štátna sociálna dávka, ktorou štát mesačne prispieva oprávnenej osobe na zabezpečenie riadnej starostlivosti o dieťa (§ 1 ods. 2 zákona č. 571/2009 Z. z.), a to v sume 199,60 eur. Ak oprávnená osoba zabezpečuje riadnu starostlivosť o dve a viac súčasne narodených detí, rodičovský príspevok sa zvyšuje o 25 % na každé súčasne narodené ďalšie dieťa. Rodič dvojičiek tak dostane rodičovský príspevok vo výške 249,50 eur, rodič trojičiek vo výške 299,40 eur.
Podľa aktuálne platných predpisov môže oprávnená osoba pracovať a zároveň poberať rodičovský príspevok. Takisto môže dieťa dať do jaslí alebo do škôlky a nepríde o rodičovský príspevok. Uvedenú dávku vypláca Úrad práce, sociálnych vecí a rodiny. Viac... Príspevok na starostlivosť o dieťa (min. 41,10 eur, max. 230 eur)
Je to štátna sociálna dávka, ktorou štát mesačne prispieva oprávnenej osobe na úhradu výdavkov vynaložených na starostlivosť o dieťa (§ 1 ods. 2 zákona č. 561/2008 Z. z.). Poskytuje sa najviac v sume 230 eur podľa preukázaných výdavkov oprávnenej osoby na starostlivosť o dieťa, najmenej 41,10 eur, bez povinnosti preukázať výdavky na starostlivosť o dieťa. Táto dávka je alternatívou k rodičovskému príspevku v prípade, že pracujúci alebo študujúci rodič umiestni dieťa do zariadenia a účet za starostlivosť o dieťa v tomto zariadení je vyšší ako suma rodičovského príspevku (199,60 eur). Vtedy sa mu finančne viac oplatí "zrušiť" rodičovský príspevok a požiadať si o príspevok na starostlivosť o dieťa, nemôže totiž poberať oba príspevky naraz. Túto dávku takisto vypláca Úrad práce, sociálnych vecí a rodiny. Viac... Príspevok rodičom viacerčiat
Príspevok rodičom, ktorým sa súčasne narodili tri deti alebo viac detí alebo ktorým sa v priebehu dvoch rokov opakovane narodili dvojčatá, je štátna sociálna dávka, ktorou štát prispieva raz za rok rodičom na zvýšené výdavky, ktoré vznikajú v súvislosti so starostlivosťou (§ 1 ods. 4 zákona č. 235/1998 Z. z.). Poskytuje sa na každé dieťa, prvýkrát po dovŕšení jedného roku detí, a to v sume 81,99 eur pre dieťa do 6 rokov veku, v sume 101,25 eur pre dieťa od 6 do 15 rokov veku, 107,55 eur pre dieťa vo veku 15 rokov. Vypláca ho Úrad práce, sociálnych vecí a rodiny. Viac...
Od štátnych sociálnych dávok si konečne oddýchneme, budeme pokračovať daňovým zvýhodnením zárobkovo činného rodiča:
Daňový bonus O sumu daňového bonusu sa daňovníkovi znižuje daň (nie základ dane), čo daňovníkovi – zamestnancovi priamo zvyšuje jeho plat. Daňový bonus možno chápať ako daňovú úľavu alebo daňové zvýhodnenie, ktoré sa poskytuje daňovníkovi vyživujúcemu dieťa žijúce s ním v domácnosti formou zníženia dane z príjmov, resp. preddavkov na daň, ktorú by inak daňovník musel zaplatiť. Výška daňového bonusu je 21,03 eur od 1.7.2012. Viac...
A pozrieme sa tiež na dávky nemocenského poistenia:
Materské Dávka nemocenského poistenia - poistenia pre prípad straty alebo zníženia príjmu zo zárobkovej činnosti a na zabezpečenie príjmu v dôsledku tehotenstva a materstva (zákon 461/2003 Z. z.). Nárok na materské, na rozdiel od rodičovského príspevku, nemá každá osoba, ale iba osoba, ktorá bola nemocensky poistená aspoň 270 dní v období dvoch rokov pred pôrodom, resp. osoba, ktorej vznikol nárok v tzv. ochrannej lehote. Materské sa poskytuje za dni. Vypočíta sa ako 65 % vymeriavacieho základu. Vymeriavací základ zjednodušene je u zamestnankyne hrubá mzda, u SZČO príjem z podnikania. Podporná doba na poberanie materského je 34 týždňov, v prípade osamelej matky 37 týždňov, matky dvojičiek a viacerčiat 43 týždňov. Viac... Materské vypláca Sociálna poisťovňa, prečítajte si o povinnostiach voči tejto inštitúcii. Osobitne sa rozpisujeme o materskom, ak je osoba zamestnaná, SZČO alebo študentka. Rôzne životné situácie nielen v súvislosti s materským riešia odborníci Sociálnej poisťovne.
Poistné na dôchodkové poistenie a zdravotné poistenie
Za osobu, ktorá sa riadne stará o dieťa do 6 rokov a nevykonáva zárobkovú činnosť, z ktorej je povinne dôchodkovo poistená, môže štát platiť poistné na dôchodkové poistenie, ak sa prihlási ako poistenec štátu v Sociálnej poisťovni. Ak dieťa dovŕší zákonom stanovený vek alebo v prípade, že osoba začne vykonávať zárobkovú činnosť, z ktorej je povinne dôchodkovo poistená, musí sa odhlásiť z tohto poistenia, a to do 8 dní od začiatku výkonu zárobkovej činnosti, z ktorej je povinne dôchodkovo poistená. Viac...
Za osobu, ktorá sa riadne stará o dieťa do 6 rokov, môže štát platiť poistné na zdravotné poistenie, ak sa prihlási ako poistenec štátu vo svojej Zdravotnej poisťovni. Platí tu však jedno obmedzenie, pokiaľ ide o umiestnenie dieťaťa do škôlky. Štát bude platiť poistné na zdravotné poistenie za rodiča, ktorý nepoberá rodičovský príspevok len vtedy, ak dieťa navštevuje škôlku najviac 4 hodiny denne, nie však vtedy, ak by išlo o celodennú starostlivosť v škôlke. Ďalšie tehotenstvo (materstvo, rodičovstvo)
V prípade, že matka porodí ďalšie dieťa ešte v čase, keď poberá rodičovský príspevok na staršie dieťa, hovoríme o tzv. reťazovom pôrode. Bude mať takáto matka nárok na materské alebo na rodičovský príspevok? Viac... Je možné poberať viaceré dávky, keď mám viac detí? Viac... Na rodičovskej dovolenke sa rodičovi prerušuje nemocenské poistenie. Čo to znamená? Dieťa v zahraničí
Na aké dávky mám nárok, ak nežijem na Slovensku, ale mám tu trvalý pobyt? V prípade, že žijete v niektorej z krajín EÚ alebo vo Švajčiarsku, prečítajte si tento článok. Ak sa nachádzate mimo Eurozóny, prečítajte si tento článok. Súvisiace článkyZákonník práce a rodičPeniaze pre rodičovDoklady pre bábätkoHodnotenie
Mikulas napísané 19.06.2013 12:39 Dobry den prajem chcel bi som informovat otom ze moja kamaratka nema este 18 rokov . Ze jak to treba viriesit aby dosztala ,alebo mozeme aj to tak urobit ze bi som ja dostal ? Vopred dakujem !
richard napísané 18.02.2013 20:22 Dobry den,
mam na vas jednu otazku. Zijeme a pracujeme s priatelkou v dansku. Ja som slovak a priatelka ceska. Chcel by som vediet ci mame narok na porodne zo slovenska /trvaly pobyt mam na svk/, kedze v cechach sa porodne vyplaca len do 2,4 nasobku zivotneho minima co samozrejme presahujeme.
moze o porodne poziadat aj ja alebo len matka?
ska napísané 28.03.2012 09:32 Za osobu, ktorá sa riadne stará o dieťa do 6 rokov, môže štát platiť poistné na zdravotné poistenie, ak sa prihlási ako poistenec štátu vo svojej Zdravotnej poisťovni.
......ja uz som jelen z toho kde vsade a ako mam co prihlasit... V mojej vseob. poistovni som bola nahlasit aj moje narodene dieta a to som tam este mala nahlasovat este nieco ine? A to ja, ci zamestnavatel? Daniela Hudecová napísané 13.02.2012 11:46 Dobrý deň
Ja by som sa chcela opýtať :Bola som dobrovoľne pripoistená v roku 2009-2010 a v roku 2011 som porodila a dostávala som plnú materskú.Po uplynutí materskej dovolenky som nastúpila na rodičovskú dovolenku a na sociálnej poistovni som i zrušila DPO,ale s manželom sme sa rozhodli,že by sme chceli aj tretie dieťa ešte v čase keď som na rodičovskej dovolenke:Keď som si zrušila DPO nedá sa nejako obnoviť aby som mohla čerpať materské aj na tretie dieťa.Som zamestnaná.
Alebo čo by som mala spraviť ,aby som aj pri treťom bábätku dostávala maximálne materské.Ďakujem
Michaela napísané 17.01.2012 07:21 dobry den, chcela by som sa spytat.Mam narok na nejake z tychto penaznych davok, ak som neukoncila strednu skolu, no niesom ani zaevidovana na urade prace, cize neplatim ani zdravotne poistenie.na zdravotnej dlh nemam, no ked im tam predlozim doklad o ukonceni studia atd, tak mi ten dlh vypocitaju.myslite, ze ak by som to este vcas vsetko splatila a dala si to dokopy, uznaju mi to a budem mat narok na nejake peniaze??? básnická otázka napísané 18.01.2012 17:21 čo Vám bráni, aby ste sa na tom úrade práce zaevidovali a aby tým pádom za Vás platil poistné na zdravotné poistenie štát? takto si robíte nielen dlh, ale vám narátajú aj úroky z omeškania. okrem toho Vám tým pádom môže byť poskytnutá iba neodkladná zdravotná starostlivosť. ako chcete chodiť na preventívne prehliadky? rodiť budete doma?
Vašek napísané 07.01.2012 00:26 Pridavok k pridavku na dieta ???? LMAO
oftalmológ napísané 07.01.2012 09:04 je tam napísané príplatok k prídavku, nie prídavok k prídavku. a od slova príplatok je aj sloveso "pripláca." KLMNOPRSTUVXYZ.
Vašek napísané 07.01.2012 21:39 Hej oftalmológ, zda sa ze mas pravdu... a aj ta abeceda ti ide :-)
najlepšie	Mgr. Kristína Kováčiková: Reťazový pôrod (dve deti po sebe) a materskéMgr. Kristína Kováčiková: Dobrovoľné poistenie od 1.februára 2012Mgr. Kristína Kováčiková: Reťazový pôrod (dve deti po sebe) a dávkyMgr. Kristína Kováčiková: Prehľad peňažných dávok pre rodičaMgr. Kristína Kováčiková: Dieťa a štátne občianstvoMgr. Kristína Kováčiková: Vyššie dávky pre rodičov od 1.1.2013Mgr. Kristína Kováčiková: Dobrovoľné nemocenské poistenie 2013. Oplatí sa?Mgr. Hana Celušáková: Aktualizovaná príručka pre rodiča - návod na použitieMgr. Kristína Kováčiková: Matky žijúce v zahraničí mimo EUMgr. Kristína Kováčiková: Materské po rodičovskej dovolenke
Mgr. Kristína Kováčiková: Dobrovoľné nemocenské poistenie: radia odborníci zo Sociálnej poisťovneMgr. Kristína Kováčiková: Dobrovoľné nemocenské poistenie: radia odborníci zo Sociálnej poisťovneMgr. Kristína Kováčiková: Zmeny v DNP 2012: odpovedá Sociálna poisťovňaMgr. Kristína Kováčiková: Zmeny v DNP 2012: odpovedá Sociálna poisťovňaMgr. Kristína Kováčiková: Výška materského: zamestnankyňaMgr. Kristína Kováčiková: Materské a DNP v roku 2012Mgr. Kristína Kováčiková: Vyššie materské v roku 2012JUDr. Soňa Glezgo: Čo je dobré vedieť o téme: VÝŽIVNÉMgr. Kristína Kováčiková: Dobrovoľné poistenie a maximálne materské 2012Mgr. Kristína Kováčiková: Reťazový pôrod (dve deti po sebe) a materské
Kristína Kováčiková, Mgr.: Osobitná matrikaMgr. Kristína Kováčiková: Kto zaplatí účet za pôrod v zahraničí?Mgr. Kristína Kováčiková: Reťazový pôrod (dve deti po sebe) a dávkyMgr. Kristína Kováčiková: Reťazový pôrod (dve deti po sebe) a materskéMgr. Kristína Kováčiková: Príspevok na starostlivosť o dieťaMgr. Kristína Kováčiková: Prídavok na dieťaMgr. Kristína Kováčiková: Povinnosti voči Sociálnej poisťovni pri narodení bábätkaMgr. Kristína Kováčiková: Môže poberať materské muž?Mgr. Kristína Kováčiková: Cestovný pasMgr. Kristína Kováčiková: Dieťa a štátne občianstvo